රත්මලාන බොරුපන රාජසිංහ මාවතේ පදිංචිව සිටි චිත්‍රපටි නිෂ්පාදිකාවක් සහ නිළියක් ද වන විනූ වෙත්තමුණි (38) මහත්මියගේ මරණය සිදුව ඇත්තේ ගෙළ සිර කිරීමෙන් බවත් එය මනුෂ්‍ය ඝාතනයක් බවත් ඇයගේ මරණය සම්බන්ධයෙන් පැවති හදිසි මරණ පරීක්ෂණයේ දී අනාවරණය විය.කළුබෝවිල ශික්ෂණ මහා රෝහලේ අධිකරණ වෛද්‍ය නිලධාරි කාර්යාලයේ දී ඇයගේ පශ්චාත් මරණ පරීක්ෂණය එහි සහකාර අධිකරණ වෛද්‍ය නිලධාරී ප්‍රසන්න හේවාමද්දුම මහතා විසින් පවත්වන ලදී.ඝාතනයට ලක් වූ වෙත්තමුණි මහත්මියගේ ගෙළ ලේස් පටියකින් සිර කිරීම නිසා හුස්ම ගැනීමේ දී සිදු වූ අපහසුතාවයකින් මරණය සිදු වී ඇතැයි මරණ පරීක්ෂණයේ දී හෙළි විය.